Diari Oficial de la Generalitat Valenciana


Sumari del DOGV 3916, del 12-01-2001 (2001/36)

Informació pública de l'alienació de béns patrimonials. Expedient EBP 07/2000. Pla parcial sector 16, parcel·la A11.
--------------------------------------------------------------------------------------------------------------------

### Dades del document

Número de DOGV
:   3916

Data del DOGV
:   12-01-2001

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2001/36


Data del document
:   27-12-2000

Organisme emissor
:   Ajuntament d'Oliva

Tipus de document
:   Anunci

Descriptors 

:   * Oliva
    * contracte administratiu

Informació pública de l'alienació de béns patrimonials. Expedient EBP 07/2000. Pla parcial sector 16, parcel·la A11. [2001/M36]
  
Pel Decret de l'Alcaldia de data 26 de desembre de 2000 s'ha resolt el següent acord:
  
Primer
  
Aprovar l'expedient administratiu d'alienació de béns patrimonials referit al següent:
  
Expedient: EBP 07/2000
  
Naturalesa: finca urbana.
  
Ubicació: pla parcial sector 16, parcel·la A11
  
Superfície: 3.417,03 m²
  
Dades urbanístiques: parcel·la urbana edificable, 0,994 m²/m² de coeficient d'edificabilitat. Nombre de plantes permeses: 1.
  
Úsos permesos: magatzems.
  
L'expedient administratiu, integrat pels informes tècnics i jurídics, plec de condicions juridicoadministratives i acords adoptats, se sotmet a informació pública per termini de vuit dies des de la publicació d'aquest anunci en el Butlletí Oficial de la Província de València, perquè s'hi puguen formular al·legacions. L'expedient es troba a les dependències d'urbanisme de l'Ajuntament d'Oliva perquè els interessats l'examinen i el consulten.
  
Segon
  
Aprovar l'alienació de l'expressat bé patrimonial, mitjançant subhasta, en la forma que disposa l'article 80 i concordants del Reial Decret Legislatiu 781/1986, de 18 d'abril, Reglament de Béns de les Entitats Locals de 1986 i la Llei 13/1995, de Contractes de les Administracions Públiques.
  
2.1 Tipus de licitació: 52.462.677 pessetes a l'alça.
  
2.2 Termini de presentació: les proposicions, en sobre tancat, es presentaran en el termini de 26 dies naturals, comptats a partir de l'aparició de l'últim anunci de licitació en el Butlletí Oficial de la Província de València o en el Diari Oficial de la Generalitat Valenciana.
  
2.3 Requisits: per a participar en la subhasta, els generals regulats en la Llei de Contractes de les Administracions Públiques.
  
2.4 Garantia: la provisional per a concórrer a la subhasta, 546.725 pessetes.
  
2.5 Presentació: les proposicions es presentaran en sobre tancat, en la secretaria de l'ajuntament, abans de les 14.00 hores de l'últim dia del termini indicat. Si l'últim dia del termini coincideix en dissabte o festiu, s'ampliarà automàticament aquest al dia hàbil següent. En el sobre figurarà la inscripció:
  
Proposició per a prendre part en la subhasta per a l'adjudicació de la parcel·la A11 del pla parcial sector 16.
  
El sobre contindrà la documentació indicada en l'article 6 del plec de condicions jurídiques i economicoadministratives.
  
2.6 Model de proposició:
  
(Nom) ..., major d'edat, amb document nacional d'identitat número ... i domicili, a efectes de notificacions al carrer ... número ... de la ciutat de ..., actuant en nom propi (o en la representació de ...) assabentat de l'alienació, per part de l'Ajuntament d'Oliva de la parcel·la A11 situada en el pla parcial, sector 16, amb una superfície de 3.417,03 metres quadrats, i estant interessat/da en l'adjudicació d'aquesta, oferisc mitjançant aquesta proposició, el preu íntegre de ... pessetes.
  
Oliva, ... de ... de 2001
  
2.7 Acte de la subhasta: l'acte de la subhasta, en sessió pública, tindrà lloc al saló de sessions de l'Ajuntament d'Oliva el primer dia hàbil següent al de l'acabament del termini de presentació de proposicions, a les 13.00 hores. Si el dia indicat coincidira en dissabte s'entendrà automàticament prorrogat al dia hàbil següent.